62020TJ0481_INF
Απόφαση του Γενικού Δικαστηρίου (δέκατο τμήμα) της 16ης Ιουνίου 2021 –Magnetec κατά EUIPO (CoolTUBE)
(υπόθεση T-481/20)
«Σήμα της Ευρωπαϊκής Ένωσης – Αίτηση καταχωρίσεως λεκτικού σήματος της Ευρωπαϊκής Ένωσης CoolTUBE – Απόλυτος λόγος απαραδέκτου – Διακριτικός χαρακτήρας – Άρθρο 7, παράγραφος 1, στοιχείο βʹ, του κανονισμού (ΕΕ) 2017/1001»
1.
Σήμα της Ευρωπαϊκής Ένωσης – Διαδικασία προσφυγής – Προσφυγή ενώπιον του δικαστή της Ένωσης – Περιορισμός του καταλόγου των προϊόντων και υπηρεσιών μετά την έκδοση της απόφασης του τμήματος προσφυγών – Συνέπειες
(Κανονισμός Διαδικασίας του Γενικού Δικαστηρίου, άρθρο 188· κανονισμός 2017/1001 του Ευρωπαϊκού Κοινοβουλίου και του Συμβουλίου, άρθρο 49 § 1)
(βλ. σκέψεις 11, 12)
2.
Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Απόλυτοι λόγοι απαραδέκτου – Σήματα στερούμενα διακριτικού χαρακτήρα – Έννοια – Κριτήρια εκτιμήσεως – Αναγνώριση του διακριτικού χαρακτήρα του σημείου που δεν εξαρτάται από τη διαπίστωση ορισμένου επιπέδου δημιουργικότητας ή γλωσσικής ή καλλιτεχνικής φαντασίας
(Κανονισμός 2017/1001 του Ευρωπαϊκού Κοινοβουλίου και του Συμβουλίου, άρθρο 7 § 1, στοιχείο βʹ)
(βλ. σκέψεις 17, 27, 28, 30)
3.
Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Απόλυτοι λόγοι απαραδέκτου – Χωριστή εξέταση των διαφόρων λόγων απαραδέκτου – Ερμηνεία των λόγων απαραδέκτου με γνώμονα το γενικό συμφέρον επί του οποίου θεμελιώνεται έκαστος εξ αυτών
(Κανονισμός 2017/1001 του Ευρωπαϊκού Κοινοβουλίου και του Συμβουλίου, άρθρο 7 § 1)
(βλ. σκέψη 26)
4.
Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Απόλυτοι λόγοι απαραδέκτου – Σήματα στερούμενα διακριτικού χαρακτήρα – Σήμα αποτελούμενο από πλείονα στοιχεία – Δυνατότητα της αρμόδιας αρχής να προβεί σε εξέταση καθενός από τα στοιχεία που απαρτίζουν το σήμα – Ανάγκη να λαμβάνεται υπόψη η συνολική εντύπωση την οποία προκαλεί ο συνδυασμός στο ενδιαφερόμενο κοινό
(Κανονισμός 2017/1001 του Ευρωπαϊκού Κοινοβουλίου και του Συμβουλίου, άρθρο 7 § 1, στοιχείο βʹ)
(βλ. σκέψη 29)
5.
Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Απόλυτοι λόγοι απαραδέκτου – Σήματα στερούμενα διακριτικού χαρακτήρα – Λεκτικό σήμα CoolTUBE
(Κανονισμός 2017/1001 του Ευρωπαϊκού Κοινοβουλίου και του Συμβουλίου, άρθρο 7 § 1, στοιχείο βʹ)
(βλ. σκέψεις 36-41)
Αντικείμενο
Προσφυγή κατά της αποφάσεως του πρώτου τμήματος προσφυγών του EUIPO της 15ης Μαΐου 2020 (υπόθεση R 1755/2019‑1), σχετικά με αίτηση καταχωρίσεως του λεκτικού σημείου CoolTUBE ως σήματος της Ευρωπαϊκής Ένωσης.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση του πρώτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 15ης Μαΐου 2020 (υπόθεση R 1755/2019‑1).
2)
Το EUIPO φέρει τα δικαστικά έξοδά του καθώς και τα έξοδα στα οποία υποβλήθηκε η Magnetec - Gesellschaft für Magnettechnologie mbH, συμπεριλαμβανομένων των αναγκαίων εξόδων στα οποία υποβλήθηκε στο πλαίσιο της διαδικασίας προσφυγής ενώπιον του τμήματος προσφυγών.